Tatoeba sentences — language code: kab
Ihi, am win yewwten nneḥ.
Ur teddiz ur tebriz.
Maca, seg wass-nni ur nezzi nuɣal ɣer Lǧameɛ.
Assa d ass n tefyar.
Zik, tawsa tella amzun d lfetṛa ara nsuffeɣ.
D ayen terra tmetti d lwaǧeb deg tallit-nni.
Yal mi ara tili tmeɣra anida i nettwaɛraḍ, yessefk inebgawen ad mudden tawsa.
Yerna, ismawen n yimdanen d wazal n tewsa ad ttwajerden ɣef yimedlis i d-yettwaheggan i wanect-nni.
Nḥemmel timeɣriwin.
Acku si tama yettili ṭṭbel d ccḍeḥ ladɣa iḍebbalen.
Si tama tayeḍ, d tagnit akken ad nečč tacriḥt n uksum akked tsegrit ẓiden am waḍil, delleɛ, abeqqus, afettix, tteffaḥ, ifires neɣ ayen-nniḍen.
Lbanan deg tallit-nni ur tettaken ara deg tmeɣriwin, acku ulac-it neɣ ma yella ɣlay aṭas.
Tikwal daɣen, tasegrit d taqerɛunt n lgazuz.
Yerna ay alxiṛ ticki mudden-tt-id d tasemmaḍ deg unebdu qessiḥen n tuddar-nneɣ.
Seg melmi tettemsawalem s yismawen-nwen?
Nekker-d deg yiwet n twennaḍt tadelsant i yefkan aẓaṛ lqayen deg umezruy n tmetti taqbaylit.
Ɣer tama n temɛayin d tmucuha i aɣ-d-ḥekkun deg uxxam, ladɣa di tegrest ticki nezzi-d i lkanun, nsell daɣen i teḥkayin-nniden di beṛṛa i itezzin ɣef Waɣzen, Akli n Uzal, Anza, Buberrak, iɛessasen, leǧnun.
Lḥasun d rrebrab mgal arrac lemmer teqqim akken teswiɛt.
Assa ad d-ruḥen seg Lqahira ɣer Tel-Aviv.
Nuɣal nettaggad azal, nettaggad iḍ, nettaggad tiqerrabin, iɛessasen, timqebrin, nettaggad ad nelḥu weḥd-neɣ deg yimeḍqan neɣ tignatin anida irennu lweḥc.
Yiwet n tikkelt, nella nettwaɛreḍ ɣer tmeɣra deg taddart deg udrar.
Ahat ad yili ɣur-is 8 neɣ 9 n yiseggasen kan.
Nekni tuɣ nezdeɣ deg tadddar deg uẓaɣar.
Imi nettwaɛreḍ ɣer yimensi, ilaq yiwen seg-neɣ ad yali ad yečč imensi, yerna ad imudd tawsa imi baba yella ixeddem di ṣṣeḥra deg unẓul n tmurt.
Akken i d-kecmeɣ tameddit si teksawt, yemma tessendeh-iyi ad ssirdeɣ, ad beddleɣ iceṭṭiḍen sakin ad aliɣ ad ččeɣ imensi yerna ad muddeɣ tawsa i bab n tmeɣra.
Amek ara xedmeɣ?
Ma nniɣ ala, ilaq ad iniɣ acimi.
Ma nniɣ acimi, teɣli trugza.
Ihi, si lexbeṛ-nni, ula d lqahwa ntmeddit ur tebliɛ.
Ḥellseɣ lsiɣ iceṭṭiḍen ijdiden.
Tekmes-iyi-d yemma lkaɣeḍ n yedrimen.
Dɣa ṭṭfeɣ abrid ɣer taddart s adrar.
Iṭij yeɣli, bururu yebda yessiɣrit.
Amek akken, a Ṛebbi!
Ansa ara ɛeddiɣ akken ad awḍeɣ zik!
Abrid wezzilen, d win iɛeddan rrif n tlalat n temqebrin, ayen meṛṛa ttaggaden warrac.
Acku, timqebṛen cuddent ɣer teḥkayin yessewḥacen anida ddawaṛen iɛessasen, imeyytin, leǧnun, iderwicen.
Ittusemma tella ɣur-neɣ tmuɣli ɣer waya am tin yellan ass-a deg yisura: Iẓumbiyen, Ilugaruyen, wid yettemttaten ttenkaren-d.
Maca lweqt yettɛeddi.
Ugadeɣ ad zegleɣ imensi.
Ad yi-tṛuḥ tecriḥt n uksum akked tqerɛunt n lgazuz.
Ihi rriɣ-d cwiṭ n tebɣest, ṭṭfeɣ abrid-iw d asawen.
Gezmeɣ-d abrid n Ugni n Tmim, anida tella tjebbant.
Ɛeddeɣ-d di tlemmast n tenṭlin.
Ur umineɣ ad d-ffɣeɣ seg-s armi i as-nniɣ i Ṛebbi d acu i ak-xedmeɣ.
Sekra n wayen ara d-iḥerken, acebbub ad ibedd.
Ttṛaǧuɣ kan ansi ara yenṭew lmeyyet, neɣ ad d-ibedd uɛessas neɣ lǧen.
Ɣas wama kra kan n yimitren i yellan, maca ttwaliɣ d akken abrid yegguma ad ifak.
Akken i d-zegreɣ abrid d asawen, ḍilleɣ-d nnig n tjebbant, ṭfṭfeɣ-d iḍarren-iw d tazla armi qrib yefsix wul-iw.
Asteɛfu d lmuḥal.